РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6

от заседание на Комисия ”Професионална квалификация и 
информационни технологии”,
проведено на 14.03.2019 г.

Днес, 14.03.2019 г. /четвъртък/ от 11:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“ и инж. Мирослава Чирпъкова - началник отдел „ИО“.

	1.ОТНОСНО: Доклад от Мария Христова – директор на дирекция „Конкурси на магистрати“ във връзка с приложението на чл. 261, ал.1 от ЗСВ.

Комисия “Професионална квалификация и
информационни технологии”
Р Е Ш И :

1.1. Предлага на Пленума на Висшия съдебен съвет да приеме следното решение:
 ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

1. ИЗМЕНЯ И ДОПЪЛВА решение по протокол № 46/12.11.2008 г., т. 34 от заседание на Висш съдебен съвет, чл. 261, ал. 1 става чл. 261, т. 1 и добавя изразите „и следователи“ и „или в по-високо ниво“, като текстът придобива следната редакция:     
- „На основание чл.261, т.1 от ЗСВ ОПРЕДЕЛЯ за задължителен квалификационния курс за обучение на съдии, прокурори и следователи след повишаването им в длъжност от районно в окръжно или в по-високо ниво, който да се организира и провежда от Националния институт на правосъдието, след одобрен от Висшия съдебен съвет план на обучение.
2. ДА БЪДАТ УВЕДОМЕНИ административните ръководители на органите на съдебната власт и директорът на Националния институт на правосъдието за решението.

Предложението да се внесе за разглеждане в следващото заседание на Пленума на ВСС.

	2.ОТНОСНО: Писмо от Национален осигурителен институт във връзка с процеса по предоставяне на информация от НОИ към органите на съдебната власт. 

Комисия “Професионална квалификация и
информационни технологии”
Р Е Ш И :

2.1. Уведомява административните ръководители на органите на съдебната власт, а чрез тях и магистратите, че Националния осигурителен институт (НОИ) е първичен администратор на данни за изплатените пенсии, обезщетения за болест, майчинство и безработица, гарантирани вземания по Закона за гарантираните вземания на работниците и служителите при несъстоятелност на работодателя, както и за трудовите злополуки и професионални болести. Първичен администратор на данните за осигуряването на лицата, в т.ч. данни за осигурителен доход и данни за осигурител, във връзка с прилагане на чл. 47, ал. 3 от ГПК, както и на данните от уведомленията по чл. 62, ал. 3 от Кодекса на труда е Националната агенция за приходите (НАП).
2.2. Указва на административните ръководители на органите на съдебната власт, а чрез тях и на магистратите, исканията за предоставяне на информация от органите на съдебната власт да бъдат насочвани към съответния й първичен администратор.
2.3. Да се уведоми управителят на НОИ за решението на Комисията.

3.ОТНОСНО: Отговор от Министерство на правосъдието относно напредъка по фактическо изграждане на Регистър на вещите лица по изпълнявания от тях проект „Усъвършенстване на модела на съдебните експертизи“.

Комисия “Професионална квалификация и
информационни технологии”
Р Е Ш И :

3.1. Приема за сведение отговорът от Министерство на правосъдието относно напредъка по фактическо изграждане на Регистър на вещите лица по изпълнявания от тях проект „Усъвършенстване на модела на съдебните експертизи“.
3.2. Копие от отговора на Министерство на правосъдието да се изпрати на административния ръководител на Окръжен съд – Перник, за сведение.

4.ОТНОСНО: Отговор от „Информационно обслужване“ АД по писмо от административния ръководител на Районен съд - Панагюрище.

Комисия “Професионална квалификация и
информационни технологии”
Р Е Ш И :

4.1. Копие от отговора на „Информационно обслужване“ АД да се изпрати на административния ръководител на Районен съд – Панагюрище, за сведение.

5.ОТНОСНО: Искане от административния ръководител на Районен съд – Гълъбово за осигуряване на средства за закупуване на звукозаписна система.

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Гълъбово за осигуряване на средства за закупуване на звукозаписна система на стойност 987,30 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

	6.ОТНОСНО: Искане от административния ръководител на Районен съд – Оряхово за осигуряване на средства за закупуване на програмен продукт „NForce” и модул „JES API” към ПП “JES”.

Комисия “Професионална квалификация и
информационни технологии”
Р Е Ш И :

6.1. Не възразява да бъдат въведени програмни продукти „NForce” и модул „JES API”, като разходите да са за сметка на съда, по бюджета за 2019 г.
6.2. Изпраща решението по т. 6.1 на Комисия „Бюджет и финанси" към Пленума на ВСС, по компетентност.

Допълнителни точки:

7.ОТНОСНО: Искане от административния ръководител на Районен съд – Разлог за осигуряване на средства за закупуване на 2 броя сървъри и 2 броя OC Microsoft Windows Server 2016 (16-Core) Std.
Отложено произнасянето в частта за отпускане на средства за закупуване на сървър и операционна система по протокол №5/07.03.2019г., на Комисията,

Комисия “Професионална квалификация и
информационни технологии”
Р Е Ш И :

7.1. 	Искането от административния ръководител на Районен съд – Разлог за осигуряване на средства за закупуване на 2 броя сървъри среден клас на обща стойност 15 184,00 лв. с ДДС е целесъобразно.
7.2. 	Искането от административния ръководител на Районен съд – Разлог за осигуряване на средства за закупуване на 2 броя OC Microsoft Windows Server 2016 (16-Core) Std на обща стойност 2 752,00 лв. с ДДС е целесъобразно.
7.3. Изпраща решението по т. 7.1 и т. 7.2 ведно с мотивиран доклад на Комисия „Бюджет и финанси" към Пленума на ВСС, по компетентност.

	8.ОТНОСНО: Писмо от административния ръководител на Софийски районен съд относно възникнал проблем, след напускане на съдебен служител.

Комисия “Професионална квалификация и
информационни технологии”
Р Е Ш И :

8.1. Да се уведоми административният ръководител на Софийски районен съд, че разрешаването на поставения въпрос е изцяло от неговата компетентност.
8.2. В случай на необходимост от оказване на съдействие от техническа гледна точка указва на  административният ръководител на Софийски районен съд да се обърне към експертите от отдел „ИО“ в дирекция „ИТСС“ към АВСС.
8.3. Да се уведомят административните ръководители на съдилищата стриктно да спазват задълженията си във връзка с механизма по разпределение на делата чрез ЦССРД.

9.ОТНОСНО: Писмо за предоставяне на сорс код от разработчика на Единен портал за електронното правосъдие.
С решение по пр. № 4/28.02.2019 г., т. 4 на КПКИТ беше изискана подробна информация за извършените дейности по време на гаранционната поддръжка от разработчика на портала, която до настоящия момент не е получена, поради което  

Комисия “Професионална квалификация и
информационни технологии”
Р Е Ш И :

9.1. Да се изиска отново подробна информация от разработчика на портала, какви дейности са извършени в рамките на гаранционната поддръжка, ако такава не бъде получена във ВСС до 15.03.2019 г., съгласно решение по пр. № 4/28.02.2019 г., т. 4 на КПКИТ.
9.2. Да се предостави на Главния секретар на ВСС оптичният носител с актуалния сорс код за съхранение в касата му.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА